text: 1935-ci ilin dekabrında Böyük Britaniyanın Xarici Əlaqələr üzrə Dövlət Katibi Samuel Hoare və Fransanın Baş naziri Pyer Laval İtaliya və Efiopiyaya Hoare-Laval planını təklif etdilər, bu plana əsasən, Efiopiya Oqaden və Tiqre əyalətlərini və Danakil bölgəsini İtaliyaya verməli, italyan müşavirləri işə götürülməli və İtaliyaya müstəsna iqtisadi güzəşlər təmin etməli idi. Bunun müqabilində İtaliya Assab şəhəri ərazisində Efiopiyaya dənizə çıxışı verməli idi. 9 dekabr 1935-ci ildə müqavilənin mətni Britaniya hökuməti tərəfindən təsdiqləndi və dekabrın 13-də Millətlər Liqasına təqdim edildi. 1935-ci il dekabrın 16-da Efiopiya imperatoru təklif olunan planın Efiopiyanın iştirakı olmadan hazırlanmasına və Efiopiyanın müstəqil dövlət kimi maraqlarının nəzərə alınmamasına etiraz etdi